El centre de Barcelona de l'INEFC ha elaborat una oferta de formació continuada per al segon semestre del curs 2019-2020 basada en tres cursos monogràfics.
Amb aquests cursos, pretén oferir a l'alumnat, exalumnat i professionals de l'activitat física i l'esport una formació de qualitat impartida per professionals referents en les seves especialitats.
La realització dels cursos serà al centre de Barcelona de l'INEFC, que és qui expedirà els certificats d'assistència.
L'atorgament de places serà per estricte ordre d'inscripció.
Per a més informació, us podeu posar en contacte a través de [EMAIL]
Per inscriure't als cursos s'ha de fer a través del formulari adjunt.
Abans de fer la inscripció cal fer el pagament per transferència bancària del curs o cursos i obtenir el comprovant de pagament per tal d'adjuntar-lo al formulari d'inscripció.
Per fer la transferència cal tenir en compte els aspectes següents:
A càrrec de Pol Fruitós, Anna Fontanet i Nadia Pesarrodona
Del 18 de febrer al 19 de maig de 2020
En aquest curs intentarem respondre aquesta pregunta tant per a l'alumnat que ja té coneixements de dansa i vol aprofundir en les dues disciplines, com per a qui consideri que necessita recolzament per desenvolupar els seus coneixements i habilitats en la dansa i l'expressió corporal.
Mentre que l'aplicació de conceptes i principis de la complexitat a l'esport col·lectiu ja és una realitat, hi ha la idea no fonamentada que aquests principis no són aplicables a l'esport individual.
Per posar un exemple, els darrers anys el nombre d'atletes amateurs i aficionats practicants d'esports individuals, específicament d'esports cíclics de resistència com ara el triatló, les curses populars o les curses de muntanya, ha augmentat de manera considerable.
Aquests atletes entrenen sovint sota criteris que sorgeixen de models reduccionistes, i de vegades desfasats o pseudocientífics, cosa que limita les seves possibilitats de rendiment i posa en risc la seva salut.
Aquesta situació reclama una reflexió crítica i científicament fonamentada de professionals i atletes que doni pas a l'aplicació de nous principis i metodologies basades en la ciència dels sistemes complexos.
Malgrat que en els darrers anys el nombre de publicacions científiques relacionades amb l'aplicació de principis i conceptes de la Teoria de Sistemes Dinàmics (TSD) ha augmentat significativament, l'aplicació d'aquests principis a la pràctica dels esports individuals suposa encara un desafiament.
Aquest curs pretén donar a conèixer principis teòrics i metodològics sorgits de les ciències de la complexitat, així com conceptes i eines d'anàlisi provinents de la TSD que possibiliten una millor comprensió del procés d'entrenament i proporcionen eines de monitorització i control basades en una perspectiva psicobiològica integrada.
Aquest curs està destinat a les persones, entrenadors i entrenadores, o atletes, que es volen iniciar i familiaritzar amb els principis de sistemes complexos i les eines de la TSD aplicats a l'entrenament i la competició dels esports individuals, prioritzant els conceptes clau que determinen l'aplicabilitat de la teoria a la pràctica.
Els professors del curs tenen una àmplia experiència en la pràctica i l'entrenament dels esports comunament anomenats "cíclics de resistència" (els quals es tractaran amb més detall) i han portat a terme els conceptes treballats al curs a les seves pràctiques professionals com a entrenadors.
Concretament, Lluc Montull és atleta en actiu que ha guanyat diverses curses de muntanya locals i actualment entrena atletes de la selecció catalana de curses de muntanya, esquí de muntanya i curses d'orientació.
Pablo Vázquez és triatleta en actiu i aplica aquests coneixements en el seu treball amb triatletes que han guanyat proves en el circuit asiàtic.
Jordi Martin treballa actualment a la Federació Espanyola d'Esquí de Muntanya i ha col·laborat amb atletes com Kilian Jornet, Claudia Galicia, entre d'altres.
A càrrec de Noemí Suriol Puigvert i Gabriela Baldini.
Divendres 29 i dissabte 30 de maig de 2020.
Introducció a les activitats aquàtiques per a la primera infància seguint el mètode Lenoarmi.
Lenoarmi és l'escola pionera a Espanya en activitats aquàtiques per a nadons (des de 1971) i un mètode propi que fomenta el bilingüisme d'aigua i terra en els nens des d'abans de néixer, potenciant la intel·ligència corporal com a base per a futurs aprenentatges i creixement personal.
Dur a terme activitats aquàtiques seguint el mètode Lenoarmi.